LV Eiropas Savienības Oficiālais Vēstnesis C 78/28

Francijas valdības paziņojums attiecībā uz Eiropas Parlamenta un Padomes 1994. gada 30. maija Direktīvu 94/22/EK par atļauju piešķiršanas un izmantošanas noteikumiem ogļūdeņražu meklēšanai, izpētei un ieguvei (1)

(Paziņojums par pieteikumu ekskluzīvas atļaujas, tā sauktās “Permis de Moussières”, saņemšanai, lai veiktu šķidro vai gāzveida ogļūdeņražu izpēti)

(Dokuments attiecas uz EEZ)

(2007/C 78/16)

Ar 2006. gada 2. jūnija pieteikumu uzņēmums Celtique Energie Petroleum Ltd, kura juridiskā adrese ir 15 Beechwood Road, Beaconsfield, HP9 1HP, Bucks (Apvienotā Karaliste), lūdza piešķirt uz pieciem gadiem ekskluzīvu atļauju, tā saucamo “Permis de Moussières”, lai veiktu šķidro vai gāzveida ogļūdeņražu izpēti aptuveni 3747 kvadrātkilometru platībā, kas ir daļa no Ain, Savoie, Haute Savoie un Saône-et-Loire departamentu teritorijas.

Šai atļaujai atbilstīgās teritorijas perimetru veido meridiāni un paralēles, kas secīgi savieno punktus, kuru ģeogrāfiskās koordinātes noteiktas turpmāk tabulā, par pamatu ņemot Parīzes meridiānu.

Punkti Ģeogrāfiskais garums Ģeogrāfiskais platums A austrumu garums 3,30° ziemeļu platums 51,70° B austrumu garums 4,00° ziemeļu platums 51,70° C austrumu garums 4,00° ziemeļu platums 51,30° D austrumu garums 3,90° ziemeļu platums 51,30° E austrumu garums 3,90° ziemeļu platums 50,80° F austrumu garums 3,50° ziemeļu platums 50,80° G austrumu garums 3,50° ziemeļu platums 51,00° H austrumu garums 3,30° ziemeļu platums 51,00°

Viena daļa no teritorijas, uz ko attiecas šis pieteikums, pārklājas ar teritoriju, kura minēta Lons-le-Saunier pieteikumā, ko publicēja Eiropas Savienības Oficiālajā Vēstnesī C 163, 2006. gada 14. jūlijā, attiecībā uz kuru konkursa pieteikumu termiņš jau ir pagājis, bet otra šīs teritorijas daļa atrodas citviet. Šis paziņojums par konkursu attiecas tikai uz šo atsevišķo daļu. Attiecīgās teritorijas perimetru veido meridiāna un paralēļu līnijas, kas secīgi savieno punktus, kuru ģeogrāfiskās koordinātes noteiktas turpmāk tabulā, pamatojoties uz Parīzes meridiānu.

Punkti Ģeogrāfiskais garums Ģeogrāfiskais platums A austrumu garums 3,30° ziemeļu platums 51,50° B austrumu garums 3,40° ziemeļu platums 51,50° C austrumu garums 3,40° ziemeļu platums 51,60° D austrumu garums 3,70° ziemeļu platums 51,60° E austrumu garums 3,70° ziemeļu platums 51,70° F austrumu garums 4,00° ziemeļu platums 51,70° G austrumu garums 4,00° ziemeļu platums 51,30° H austrumu garums 3,90° ziemeļu platums 51,30° I austrumu garums 3,90° ziemeļu platums 50,80° J austrumu garums 3,50° ziemeļu platums 50,80° K austrumu garums 3,50° ziemeļu platums 51,00° L austrumu garums 3,30° ziemeļu platums 51,00°

Pieteikumu iesniegšana

“Permis de Moussières ”atļaujas pieteikuma iesniedzējiem un konkurējošo pieteikumu iesniedzējiem ir jāpierāda to atbilstība prasībām atļaujas saņemšanai, kas noteiktas grozītā 1995. gada 19. aprīļa Dekrēta Nr. 95-427 par kalnrūpniecības atļaujām 3., 4. un 5. pantā (Francijas Republikas Oficiālā Vēstneša (Journal officiel de la République française) 1995. gada 22. aprīļa numurs).

Ieinteresētie uzņēmumi deviņdesmit dienās no šā paziņojuma publicēšanas var iesniegt konkurējošu pieteikumu saskaņā ar procedūru, kas īsumā aprakstīta “Paziņojumā par kalnrūpniecības atļauju saņemšanu ogļūdeņražu meklēšanai, izpētei un ieguvei Francijā”, kurš publicēts Eiropas Kopienu Oficiālajā Vēstnesī, (C 374, 30.12.1994., 11. lpp.), un kas noteikta ar grozīto 1995. gada 19. aprīļa Dekrētu Nr. 95-427 par kalnrūpniecības atļaujām.

Konkurējošie pieteikumi jānosūta par kalnrūpniecības lietām atbildīgajam ministram uz turpmāk norādīto adresi. Lēmumus par atļaujas piešķiršanu attiecībā uz “permis de Moussières ”pieteikumu un konkurējošiem pieteikumiem pieņem divu gadu laikā, skaitot no dienas, kad Francijas iestādes saņem minēto pieteikumu, vai vēlākais līdz 2008. gada 2. jūnijam.

Nosacījumi un prasības attiecībā uz darbības veikšanu un tās pārtraukšanu

Pieteikumu iesniedzēji sīkāku informāciju var iegūt, iepazīstoties ar Kalnrūpniecības kodeksa 79. un 79.1. pantu un ar grozīto 1995. gada 9. maija Dekrētu Nr. 95-696 par kalnrūpniecības darbu uzsākšanu un raktuvju pārvaldi (Francijas Republikas Oficiālā Vēstneša (Journal officiel de la République française) 1995. gada 11. maija numurs).

Papildu informāciju var saņemt Ekonomikas, finanšu un rūpniecības ministrijā (ministère de l'économie, des finances et de l'industrie) (Enerģētikas un izejvielu ģenerāldirektorāta Enerģētikas un derīgo izrakteņu direktorāta Kalnrūpniecības likumdošanas nodaļa (direction générale de l'énergie et des matières premières, direction des ressources énergétiques et minérales, bureau de la législation minière)), kuras adrese ir 61, Boulevard Vincent Auriol, Télédoc 133, F-75703 Paris Cedex 13, France (tālrunis: (33) 144 97 23 02, fakss: (33) 144 97 05 70).

Ar iepriekš minētajiem tiesību un administratīvajiem aktiem var iepazīties Légifrance tīmekļa vietnē

http://www.legifrance.gouv.fr

(1) OV L 164, 30.6.1994, 3. lpp.